

10th Mar 2014
Tuan / Puan,
PEMBAYARAN MELALUI ELECTRONIC FUND TRANSFER
Dengan segala hormatnya perkara di atas adalah dirujuk.

2.
Penang Global Tourism Sdn Bhd (PGT) kini sedang menaiktaraf sistem pembayaran untuk kemudahan tuan/puan/syarikat supaya semua bayaran dapat diproses dengan lebih efisyen.  Semua pembayaran kepada pihak tuan/puan/syarikat akan dibuat melalui Electronic Fund Transfer (EFT).  

3.
Untuk mengemaskini data dan profail tuan/puan/syarikat, kerjasama pihak tuan /puan/syarikat adalah diminta untuk melengkapkan Borang Maklumat EFT yang disertakan bersama dalam tempoh 15 hari dari tarikh surat ini di alamat seperti Lampiran 1. Sekiranya berlaku pertukaran atau perubahan maklumat berkaitan perniagaan tuan/puan/syarikat selepas ini, diharap tuan/puan/syarikat dapat memaklumkan perubahan tersebut kepada pihak kami dua (2) minggu lebih awal daripada invois terkini dihantar kepada pihak PGT untuk proses pengemaskinian data profil perniagaan dalam rekod kami.

4.
Kegagalan pihak tuan/puan/syarikat mengisikan borang maklumat EFT dengan butir-butir lengkap dan tepat akan melambatkan proses pembayaran.

5.
Kerjasama dan tindakan segera pihak tuan/puan/syarikat amatlah dihargai. Sekiranya terdapat sebarang pertanyaan sila hubungi Cik Michelle di talian 04-264 3456. 
Sekian, terima kasih.

Yang benar,

Ooi Geok Ling
Pengarah Urusan
Penang Global Tourism Sdn Bhd

